Et stuehus på Oustrupmøllevej ved Mylund er brændt helt ned til grunden omkring klokken 10 her til formiddag.

Ingen personer eller dyr er kommet noget til i branden på landejendommen. Men stuehuset blev så hårdt ramt af flammerne, at det udbrændte, så da brandvæsnet kom var det for sent at redde huset. Brønderslev Kommunes beredskab gik derefter i gang med at forhindre branden i at brede sig til de andre bygninger. På nuværende tidspunkt er brandårsagen endnu ikke kendt.